આ માટે ચીન 1000 કિલોમીટર લાંબી સુરંગ બનાવવાની યોજના બનાવી રહ્યું છે. આ દુનિયાની સૌથી લાંબી સુરંગ હશે. ચીનની આ યોજના બંને દેશો વચ્ચે નવા વિવાદને જન્મ આપી શકે છે. ચીને હજુ સુધી આ યોજના પર કામ શરૂ નથી કર્યું, પરંતુ આ માટેનો અભ્યાસ શરૂ થઇ ચૂક્યો છે. ચીનના એન્જિયરો યારલુંગ જાંગ્બોનું પાણી તિબેટથી શિનજિયાંગ લઇ જવા માટેની ટેક્નિકનું પરીક્ષણ કરી રહ્યાં છે. એન્જિનિયરનું કહેવું છે કે, આ પ્રસ્તાવિત સુરંગ શિનજિયાંગના વિકાસમાં મહત્વપૂર્ણ સાબિત થશે. ચીનની આ નવી યોજનાથી તિબેટની પઠાર નદીનો પ્રવાહ પણ પ્રભાવિત થાય એવી શક્યતા છે. ચીન જો બ્રહ્મપુત્રાના પ્રવાહની દિશા બદલે તો, એને કારણે ભારતના ઉત્તર-પૂર્વ વિસ્તાર અને બાંગ્લેદેશમાં પાણીનો પ્રવાહ ખૂબ ઓછો થવાની કે પૂર આવવાની પણ શક્યતા છે.